b'\n_START_ARTICLE_\nLauri Takala\n_START_PARAGRAPH_\nLauri Ilmari Takala (17. lokakuuta 1897 Tuulos \xe2\x80\x93 29. hein\xc3\xa4kuuta 1954 Turku) oli suomalainen tuomiorovasti ja kirkkohistorioitsija.\n_START_SECTION_\nHenkil\xc3\xb6historia\n_START_PARAGRAPH_\nLauri Takalan vanhemmat olivat kirkkoherra Matthias Takala ja Augusta Adolfina Lovisa Sivenius. H\xc3\xa4nen ensimm\xc3\xa4inen puolisonsa vuodesta 1920 oli Elsa Agnes Helin (k. 1930) ja toinen vuodesta 1931 Hilja Matilda Helin. Takala tuli ylioppilaaksi 1916 ja vihittiin papiksi 1918, teologian lisensiaatiksi h\xc3\xa4n valmistui 1929 ja v\xc3\xa4itteli tohtoriksi 19332. Lundissa Takala opiskeli vuonna 1927. H\xc3\xa4n oli Janakkalan kappalainen 1922\xe2\x80\x931925, Helsingin S\xc3\xb6rn\xc3\xa4isten suomalaisen seurakunnan komministeri 1932\xe2\x80\x931942, Paavalin seurakunnan kirkkoherra 1942\xe2\x80\x931951 ja Turun tuomiorovasti 1951\xe2\x80\x931954.Takalalla oli useita luottamustoimia ja h\xc3\xa4n ty\xc3\xb6skenteli Sanansaattajan toimittajana 1920\xe2\x80\x931947 ja Kev\xc3\xa4tkylv\xc3\xb6n 1933\xe2\x80\x931934 sek\xc3\xa4 1935\xe2\x80\x931945 ja oli Her\xc3\xa4tt\xc3\xa4j\xc3\xa4n toimituskunnan  j\xc3\xa4sen vuodesta 1938._NEWLINE_Takalan poika oli professori Martti Takala.'